Zargarlik buyumlarini ishlab chiqarish sohasini yanada rivojlantirish va ularning raqobatbardoshligini taʼminlash chora-tadbirlari toʻgʻrisida
(decree, 2025-12-30)

Zargarlik sanoatini yanada rivojlantirish va respublikaning yetakchi tarmoqlardan biriga aylantirish, zargarlik buyumlarini ishlab chiqarish va sotish faoliyatini davlat tomonidan qoʻllab-quvvatlashning samarali mexanizmlarini joriy qilish, mahsulotlarni eksport qilish koʻrsatkichlarini oshirish hamda ularning ichki va tashqi bozorlardagi raqobatbardoshligini taʼminlash maqsadida: 1. Savdo-sanoat palatasi, Iqtisodiyot va moliya vazirligi hamda “Oʻzbekzargarsanoati” uyushmasining: 2024 — 2026-yillarda “Oʻzmilliybank” AJ ishtirokida Buxoro va Namangan viloyatlarida bittadan hamda Toshkent shahrida ikkita zargarlik markazlarini tashkil etish; zargarlik markazlarida tadbirkorlik subyektlari uchun zarur infratuzilmani (ishlab chiqarish va savdo maydonchalari, “shou-rum”lar, qimmatbaho metallar zaxiralari, ularning asillik darajasini aniqlash boʻyicha laboratoriyalar) yaratish; 2025-yil yakuniga qadar qimmatbaho metallar va qimmatbaho toshlardan yasalgan zargarlik hamda boshqa buyumlarning (keyingi oʻrinlarda — zargarlik buyumlari) yillik ishlab chiqarish hajmlarini 1 milliard AQSH dollariga va eksport koʻrsatkichini — 100 million AQSH dollariga yetkazish toʻgʻrisidagi takliflari maʼqullansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Iqtisodiyot va moliya vazirligi, Davlat aktivlarini boshqarish agentligi, Savdo-sanoat palatasi hamda Markaziy bank bilan birgalikda: 2025-yil yakuniga qadar “Oʻzmilliybank” AJ tajribasidan kelib chiqib, respublikaning boshqa hududlarida ham zargarlik markazlarini tashkil etsin; 2025-yil 1-yanvarga qadar zargarlik markazlarini tashkil etish uchun davlat koʻchmas mulk obyektlarini yaxlit mulk sifatida yoki lotlar (qismlar va xonalar)ga boʻlgan holda tadbirkorlik subyektlari va tijorat banklariga uzoq muddatli ijaraga yoki mulk huquqi asosida, qiymatini boʻlib-boʻlib toʻlash shartlarida realizatsiya qilish choralarini koʻrsin. 3. Belgilab qoʻyilsinki, ushbu Farmonga muvofiq tashkil etiladigan zargarlik markazlarida faoliyat yuritayotgan zargarlik buyumlarini ishlab chiqaruvchilarga qimmatbaho metallarni kechiktirib toʻlash sharti bilan sotishda: 90 kun ichida amalga oshirilgan toʻlovlar qismiga — foiz hisoblanmaydi; 91-kundan boshlab 180-kungacha amalga oshirilgan toʻlovlar qismiga — yillik 3 foiz miqdorida foiz hisoblanadi. 4. Zargarlik buyumlarini ishlab chiqaruvchilarning qimmatbaho metallarga boʻlgan talabini qondirish maqsadida shunday tartib joriy etilsinki, unga muvofiq: a) zargarlik buyumlarini ishlab chiqaruvchilar “Olmaliq KMK” AJ va “Navoiy KMK” AJ tomonidan uzluksiz ravishda zarur miqdordagi qimmatbaho metallar bilan taʼminlanadi. Bunda davlat buyurtmasida nazarda tutilgan qimmatbaho metallarning yillik hajmlari muddatidan oldin sotilganda, “Olmaliq KMK” AJ va “Navoiy KMK” AJ tomonidan keyinchalik birja savdolari va toʻgʻridan-toʻgʻri shartnomalar orqali realizatsiya qilish uchun qoʻshimcha qimmatbaho metallar hajmlari ajratiladi; b) “Olmaliq KMK” AJ va “Navoiy KMK” AJ tomonidan “Oʻzmilliybank” AJning Qoraqalpogʻiston Respublikasi, viloyatlar va Toshkent shahridagi mintaqaviy filiallari omborxonalarida qimmatbaho metallar zaxiralari shakllantiriladi. Bunda zargarlik buyumlarini ishlab chiqaruvchilarga birja savdolari va toʻgʻridan-toʻgʻri shartnomalar asosida sotib olingan qimmatbaho metallarni “Olmaliq KMK” AJ va “Navoiy KMK” AJga bormasdan bevosita “Oʻzmilliybank” AJning omborxonalaridan olish huquqi beriladi; v) 2024-yil 1-sentabrdan boshlab: “Oʻzbekzargarsanoati” uyushmasiga aʼzo boʻlgan affinaj korxonalariga “Olmaliq KMK” AJ va “Navoiy KMK” AJdan toʻgʻridan-toʻgʻri shartnomalar asosida 100 foiz oldindan toʻlov shartlarida qimmatbaho metallarni sotib olish va keyinchalik ularni qulay boʻlgan shakl va miqdorlarga keltirgan holda zargarlik buyumlarini ishlab chiqaruvchilarga sotish huquqi beriladi; zargarlik buyumlarini ishlab chiqaruvchilarga oʻzlari yasagan yarim tayyor zargarlik buyumlarini boshqa zargarlik buyumlarini ishlab chiqaruvchilarga realizatsiya qilishga ruxsat etiladi; g) 2024-yil 1-oktabrdan 2027-yil 1-oktabrga qadar: zargarlik sanoatida ishlatiladigan ligatura mahsulotlarini import qilishda maxsus turdagi tovarlar importi uchun litsenziya olish talabi bekor qilinadi; Oʻzbekiston Respublikasi hududiga olib kiriladigan va zargarlik sanoatida ishlatiladigan ligatura mahsulotlari bojxona bojidan ozod etiladi; d) qimmatbaho metallarni chegirmalarni qoʻllagan holda sotishda: zargarlik buyumlarini ishlab chiqaruvchilar tomonidan yaratilishi lozim boʻlgan ish oʻrinlariga qoʻyilgan talablar yengillashtiriladi hamda chegirma olish boʻyicha arizalarni koʻrib chiqish muddatlari qisqartiriladi; qimmatbaho metallarni birja savdolari bilan birgalikda toʻgʻridan-toʻgʻri shartnomalar asosida ham chegirmalarni qoʻllagan holda sotib olishga ruxsat etiladi. 5. Belgilansinki, zargarlik buyumlarini ishlab chiqaruvchilarni moliyaviy resurslar bilan taʼminlash, yuqori sifatli mahsulotlar ishlab chiqarishni kengaytirish va milliy brendlarni jahon bozorlarida ilgari surish maqsadida: a) Tiklanish va taraqqiyot jamgʻarmasining 20 million AQSH dollari ekvivalentidagi maqsadli resurslari tijorat banklariga ularning buyurtmalariga asosan 5 yil muddatga Markaziy bankning asosiy stavkasidan 3 foiz bandga past foiz stavkada depozitga joylashtiriladi. Bunda: tijorat banklari tomonidan depozitga joylashtirilgan mablagʻlar hisobidan zargarlik buyumlarini ishlab chiqaruvchilarga investitsiya loyihalarini amalga oshirish, asbob-uskuna va ehtiyot qismlarini xarid qilish hamda aylanma mablagʻlarni toʻldirish maqsadlariga 2 yillik imtiyozli davr bilan 5 yilgacha boʻlgan muddatga Markaziy bankning asosiy stavkasida (shundan 3 foiz bank marjasi) milliy valyutada kreditlar ajratiladi; depozitga joylashtirilgan mablagʻlarga nisbatan Markaziy bankda shakllantiriladigan majburiy rezerv talablari qoʻllanilmaydi; b) 2024-yil 1-avgustdan boshlab xorijiy koʻrgazma va yarmarkalarda namoyish etish uchun olib chiqiladigan tayyor zargarlik buyumlarini “vaqtincha olib chiqish” bojxona rejimiga joylashtirishda bojxona hujjatlarini rasmiylashtirish uchun yigʻim bazaviy hisoblash miqdorining bir baravari miqdorida undiriladi. Bunda tadbirkorlik subyektlariga: ushbu zargarlik buyumlarini koʻrgazma va yarmarkalarda sotish hamda ularni invoys asosida “eksport” bojxona rejimiga joylashtirish; zargarlik buyumlarini koʻrgazma va yarmarkalarda sotishdan tushadigan mablagʻlarni Oʻzbekiston Respublikasi banklaridagi oʻz hisob raqamlariga, shu jumladan bank oʻtkazmalari orqali yoki naqd pul shaklida kiritish huquqi beriladi; v) 2024-yil 1-oktabrdan 2027-yil 1-oktabrga qadar: belgilangan tartibda tasdiqlanadigan roʻyxatlar boʻyicha import qilinadigan, Oʻzbekiston Respublikasida ishlab chiqarilmaydigan hamda zargarlik sohasida foydalaniladigan asbob-uskunalar, qadoqlash va etiketkalash mahsulotlari bojxona bojidan ozod etiladi; “Uzbek Jewellery Fair” xalqaro koʻrgazma savdosi doirasida Oʻzbekiston Respublikasining norezidentlari tomonidan respublika hududiga vaqtincha olib kiriladigan hamda keyinchalik qaytarib olib chiqiladigan zargarlik buyumlariga nisbatan bojxona hujjatlarini rasmiylashtirishda bojxona yigʻimlari undirilmaydi. Investitsiyalar, sanoat va savdo vazirligi 2025-yil 1-yanvarga qadar Oʻzbekiston Respublikasining Kimberli jarayoniga qoʻshilishi boʻyicha zarur choralarni koʻrsin va ushbu jarayonning sertifikatlashtirish sxemasida nazarda tutilgan qoidalarning milliy qonunchilikka implementatsiya qilinishini taʼminlasin. 6. Belgilab qoʻyilsinki, zargarlik buyumlarini ishlab chiqarish va realizatsiya qilish sohasida samarali nazorat tizimini joriy etish hamda ularning noqonuniy aylanmasiga chek qoʻyish maqsadida: a) 2024-yil 1-oktabrdan boshlab Davlat asillik darajasi nazorati inspeksiyasi va uning hududiy boʻlimlariga (keyingi oʻrinlarda — Asillik inspeksiyasi) quyidagilarni amalga oshirishga ruxsat etiladi: zargarlik buyumlari bilan chakana savdo qilish, ularni tamgʻalash va asillik darajasini aniqlash qoidalariga rioya etilishini tekshirish bilan bogʻliq nazorat tadbirlarini Tadbirkorlik subyektlarining huquqlari va qonuniy manfaatlarini himoya qilish boʻyicha vakilni xabardor qilgan holda oʻtkazish; nazorat tadbirlarini oʻtkazish jarayonlariga “Oʻzbekzargarsanoati” uyushmasi mutaxassislarini jalb qilish; zargarlik buyumlarini ishlab chiqarish yoki ularni sotish faoliyatini boshlash (tugatish) toʻgʻrisidagi xabarnomalarni qabul qilish, mazkur sohada litsenziyalash, ruxsat berish va xabardor qilish tartib-taomillariga rioya qilmasdan faoliyat yuritayotgan shaxslarni aniqlash va ularga zarur hujjatlarni rasmiylashtirish boʻyicha koʻmaklashishga oid funksiyalarini autsorsing asosida Savdo-sanoat palatasiga berish; b) 2024-yil 1-noyabrdan boshlab: chet elda ishlab chiqarilgan zargarlik buyumlarini, basharti ular boʻyicha bojxona toʻlovlari amalga oshirilganligini tasdiqlovchi hujjatlar boʻlmasa, sotuvga qoʻyish va chakana savdoda realizatsiya qilish man etiladi. Bunda ushbu tartib buxgalteriya hisobi qonunchiligiga muvofiq 2024-yil 1-sentabrga qadar rasmiylashtirilgan (kirim qilingan) zargarlik buyumlariga nisbatan tatbiq etilmaydi; qimmatbaho metallarning hamda qimmatbaho metallar bilan qoplangan metallarning chiqindilari va parchalari litsenziya asosida eksport qilinadigan maxsus turdagi tovarlar roʻyxatiga kiritiladi; Asillik inspeksiyasining xulosasi boʻlmagan yarim tayyor zargarlik buyumlarini Oʻzbekiston Respublikasi bojxona hududidan tashqariga olib chiqish man etiladi; jismoniy shaxslarga ogʻirligi 200 grammgacha boʻlgan kumushdan hamda 65 grammgacha boʻlgan oltin va boshqa qimmatbaho metallardan yasalgan tayyor zargarlik buyumlarini yoʻlovchi bojxona deklaratsiyasini toʻldirmasdan, ushbu miqdorlardan ortiq boʻlganlarini yoʻlovchi bojxona deklaratsiyasi asosida Oʻzbekiston Respublikasi bojxona hududidan tashqariga olib chiqishga ruxsat beriladi; 2027-yil 1-yanvarga qadar Oʻzbekiston Respublikasi hududiga olib kiriladigan tayyor zargarlik buyumlariga nisbatan import bojxona bojlari 20 foizdan 10 foizgacha kamaytiriladi. Asillik inspeksiyasi 2025-yil 1-yanvarga qadar Toshkent shahri, Buxoro, Namangan, Samarqand va Xorazm viloyatlarida zargarlik buyumlarining asilligini tezkor tekshirish boʻyicha xizmatlarni koʻrsatuvchi shoxobchalar faoliyatini yoʻlga qoʻysin. 7. Zargarlik sohasida malakali mutaxassislarni tayyorlash va qayta tayyorlash maqsadida Toshkent shahri, Namangan va Samarqand viloyatlarida zargarlik buyumlarini ishlab chiqarish, ularni realizatsiya qilish, gemmologiya, qimmatbaho va yarim qimmatbaho toshlarga ishlov berish hamda ularni sayqallash yoʻnalishlari boʻyicha qisqa muddatli oʻquv kurslari tashkil etilsin. Bunda: a) Oliy taʼlim, fan va innovatsiyalar vazirligi Toshkent shahar, Namangan va Samarqand viloyatlari hokimliklari bilan birgalikda 2025-yil 1-yanvarga qadar qisqa muddatli oʻquv kurslarini tashkil etish uchun tadbirkorlik subyektlariga qulay boʻlgan taʼlim muassasalaridan tekin foydalanish huquqi asosida zarur bino va xonalar ajratilishini taʼminlasin; b) Savdo-sanoat palatasi “Oʻzbekzargarsanoati” uyushmasi hamda Oliy taʼlim, fan va innovatsiyalar vazirligi bilan birgalikda 2025/2026 oʻquv yili boshlanishiga qadar: Turkiya, Xitoy, Hindiston davlatlaridan oʻquv kurslariga yuqori malakali xorijiy oʻqituvchi va mutaxassislarni jalb qilsin; oʻquv kurslarini lozim darajada tashkil etish hamda taʼlim muassasalarini oʻquv-metodik majmualar, laboratoriya uskunalari va xom ashyo bilan taʼminlash uchun Savdo-sanoat palatasining Tarmoqlarni qoʻllab-quvvatlash jamgʻarmasidan zarur mablagʻlar ajratsin. 8. Savdo-sanoat palatasining “Oʻzbekzargarsanoati” uyushmasi faoliyatini takomillashtirish va uning asosiy vazifalarini 1-ilovaga muvofiq qayta koʻrib chiqish toʻgʻrisidagi taklifi maʼqullansin. Shunday tartib oʻrnatilsinki, unga muvofiq: a) “Oʻzbekzargarsanoati” uyushmasiga zargarlik buyumlarini ishlab chiqarish faoliyati bilan shugʻullanuvchi yakka tartibdagi tadbirkorlarni hamda qimmatbaho metallar va qimmatbaho toshlarni oltin izlovchilar usulida qazib oluvchi tadbirkorlik subyektlarini ham aʼzolikka qabul qilishga ruxsat etiladi; b) 2024-yil 1-sentabrdan boshlab 2027-yil 1-sentabrga qadar: “Hunarmand” uyushmasi aʼzolari uchun belgilangan soliq imtiyozlari “Oʻzbekzargarsanoati” uyushmasiga aʼzo boʻlgan zargarlik buyumlarini ishlab chiqaruvchi yakka tartibdagi tadbirkorlarga ham tatbiq etiladi; “Oʻzbekzargarsanoati” uyushmasiga aʼzo boʻlgan zargarlik buyumlarini ishlab chiqaruvchi tadbirkorlik subyektlarining ishlab chiqarishda foydalaniladigan koʻchmas mulk obyektlari hamda yer uchastkalari mol-mulk soligʻi va yer soligʻidan ozod etiladi; v) 2024-yil 1-avgustdan boshlab oltindan yasalgan zargarlik buyumlarini chakana savdoda sotganlik uchun yigʻim summasi Savdo-sanoat palatasining Tarmoqlarni qoʻllab-quvvatlash jamgʻarmasiga yoʻnaltiriladi; g) 2026-yil 1-yanvardan boshlab quyidagilar zargarlik buyumlarini ishlab chiqarish yoki ularni sotish faoliyatini yuritishning qoʻshimcha shartlari sifatida kiritiladi: Savdo-sanoat palatasi tomonidan tashkil etilgan malaka imtihonlarini muvaffaqiyatli topshirgan va tegishli sertifikatni olgan kamida bir nafar mutaxassisning mavjudligi; zargarlik buyumlarini ishlab chiqarish yoki ularni sotish uchun zarur boʻlgan moddiy-texnik baza, uskunalar va boshqa texnika vositalarining mavjudligi va ushbu holat Savdo-sanoat palatasi tomonidan tasdiqlanganligi. 9. Iqtisodiyot va moliya vazirligi ushbu Farmonda belgilangan vazifalarning lozim darajada bajarilishini taʼminlash uchun 2025-yilgi Davlat budjeti parametrlarini shakllantirishda Savdo-sanoat palatasining Tarmoqlarni qoʻllab-quvvatlash jamgʻarmasiga 100 milliard soʻm mablagʻlar ajratilishini nazarda tutsin. Belgilansinki, ushbu bandga asosan Davlat budjetidan Tarmoqlarni qoʻllab-quvvatlash jamgʻarmasiga ajratiladigan mablagʻlar 2-ilovada koʻrsatilgan chora-tadbirlarni moliyalashtirishga yoʻnaltiriladi. 10. Zargarlik sanoatini rivojlantirish boʻyicha respublika kengashi (keyingi oʻrinlarda — Respublika kengashi) 3-ilovaga muvofiq tarkibda tashkil etilsin va uning asosiy vazifalari etib quyidagilar belgilansin: zargarlik sohasini rivojlantirish bilan bogʻliq masalalarni muntazam ravishda muhokama qilib borish hamda bu boradagi mavjud muammolarni hal qilishga qaratilgan chora-tadbirlarni amalga oshirish; zargarlik sohasida faoliyat yuritayotgan tadbirkorlik subyektlarini davlat tomonidan qoʻllab-quvvatlash, ular yetarli miqdordagi xom ashyo bilan taʼminlanishi uchun zarur sharoit yaratish; zargarlik markazlarini tashkil etish boʻyicha izchil chora-tadbirlarni amalga oshirish, ularning faoliyatini yoʻlga qoʻyish uchun davlat mulki obyektlarining oʻz vaqtida qulay shartlarda ajratilishini taʼminlash; qimmatbaho metallarni qayta ishlashni chuqurlashtirish, yuqori qoʻshilgan qiymatli mahsulotlar ishlab chiqarishni kengaytirish; zargarlik sanoatida innovatsion ishlanmalar joriy etilishini hamda mahsulotlar ishlab chiqarish texnologik jarayonlarining xalqaro standartlarga muvofiq doimiy yangilanishini taʼminlash. 11. Quyidagilar: 2024 — 2027-yillarda zargarlik sanoatini rivojlantirish boʻyicha chora-tadbirlar dasturi 4-ilovaga muvofiq; 2024 — 2027-yillarda zargarlik sanoatini rivojlantirishning maqsadli koʻrsatkichlari 5-ilovaga muvofiq tasdiqlansin. Respublika kengashiga ushbu Farmonning 4 va 5-ilovalarida nazarda tutilgan chora-tadbirlarni sifatli va toʻliq hajmda bajarish hamda maqsadli koʻrsatkichlarga erishish yuzasidan javobgarlik yuklansin. 12. Oʻzbekiston Respublikasi Prezidentining ayrim hujjatlariga 6-ilovaga muvofiq oʻzgartirish va qoʻshimchalar kiritilsin. 13. Savdo-sanoat palatasi boshqa manfaatdor vazirlik va idoralar bilan birgalikda qonunchilik hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 14. Mazkur Farmonning ijrosini samarali tashkil qilishga masʼul va shaxsiy javobgar etib Bosh vazir oʻrinbosari J.A. Qoʻchqorov hamda Savdo-sanoat palatasi raisi D.A. Vaxabov belgilansin. Farmon ijrosini nazorat qilish hamda ijro uchun masʼul idoralar faoliyatini muvofiqlashtirish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2017-yil 3-noyabrdagi “Maxsus turdagi tovarlar eksporti va importini litsenziyalash, shuningdek eksport kontraktlarini roʻyxatga olish va import kontraktlarini ekspertizadan oʻtkazishni tartibga solish chora-tadbirlari toʻgʻrisida”gi PF-5215-son Farmoniga 1-ilovada: a) 4-pozitsiya quyidagi tahrirda bayon etilsin: b) izoh qismi quyidagi tahrirda bayon etilsin: 2. Oʻzbekiston Respublikasi Prezidentining 2017-yil 14-dekabrdagi “Toʻqimachilik va tikuv-trikotaj sanoatini jadal rivojlantirish chora-tadbirlari toʻgʻrisida”gi PF-5285-son Farmonining 15-bandi oʻz kuchini yoʻqotgan deb hisoblansin. 4. Oʻzbekiston Respublikasi Prezidentining 2019-yil 18-maydagi “Oʻzbekiston respublikasida zargarlik tarmogʻini jadal rivojlantirish chora-tadbirlari toʻgʻrisida”gi PF-5721-son Farmonida: a) 1-bandda: oltinchi xatboshi quyidagi tahrirda bayon etilsin: “jismoniy shaxslarga ogʻirligi 200 grammgacha boʻlgan kumushdan hamda 65 grammgacha boʻlgan oltin va boshqa qimmatbaho metallardan yasalgan tayyor zargarlik buyumlarini yoʻlovchi bojxona deklaratsiyasini toʻldirmasdan, ushbu miqdorlardan ortiq boʻlgan buyumlarni yoʻlovchi bojxona deklaratsiyasi asosida Oʻzbekiston Respublikasi bojxona hududidan tashqariga olib chiqishga ruxsat beriladi”; toʻqqizinchi xatboshi quyidagi tahrirda bayon etilsin: “Oʻzbekzargarsanoati” uyushmasiga aʼzo boʻlgan yakka tartibdagi tadbirkorlarga nisbatan qonunchilik hujjatlarida nazarda tutilgan huquq va majburiyatlar, shuningdek, uyushma aʼzolari uchun belgilangan imtiyoz va preferensiyalari tatbiq etiladi”; v) 13-bandda: quyidagi mazmundagi beshinchi xatboshi bilan toʻldirilsin: “2024-yil 1-sentabrdan boshlab “Oʻzbekzargarsanoati” uyushmasiga aʼzo boʻlgan affinaj korxonalariga “Olmaliq KMK” AJ va “Navoiy KMK” AJdan toʻgʻridan-toʻgʻri shartnomalar asosida 100 foiz oldindan toʻlov shartlarida qimmatbaho metallarni sotib olish va keyinchalik ularni qulay boʻlgan shakl va miqdorlarga keltirgan holda zargarlik buyumlarini ishlab chiqaruvchilarga sotish huquqi berilsin”; beshinchi xatboshi oltinchi xatboshi deb hisoblansin; g) 2-ilovaning 2-pozitsiyasi quyidagi tahrirda bayon etilsin: 5. Oʻzbekiston Respublikasi Prezidentining 2023-yil 25-yanvardagi “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi PF-14-son Farmoniga 1-ilovaning “1. Iqtisodiyot va moliya vazirligi” boʻlimi 7-pozitsiyasi quyidagi tahrirda bayon etilsin: 6. Oʻzbekiston Respublikasi Prezidentining 2017-yil 15-noyabrdagi “2018 — 2020-yillarda Oʻzbekiston Respublikasi zargarlik sanoatini yanada rivojlantirish chora-tadbirlari toʻgʻrisida”gi PQ-3388-son qarorida: a) 3-bandning birinchi xatboshisidagi “16 nafardan iborat tuzilmasi 1 va 2-ilovalarga muvofiq maʼqullansin” soʻzlari “muassislar umumiy yigʻilishining qarori bilan tasdiqlanishi maʼlumot uchun qabul qilinsin” soʻzlari bilan almashtirilsin; b) 4-bandda: uchinchi xatboshi quyidagi tahrirda bayon etilsin: “zargarlik yoki qimmatbaho metallar va qimmatbaho toshlarni oltin izlovchilar usulida qazib olish sohasida faoliyat yuritayotgan tadbirkorlik subyektlari, shu jumladan yakka tartibdagi tadbirkorlar “Oʻzbekzargarsanoati” uyushmasiga aʼzo boʻlishi mumkin”; toʻrtinchi xatboshidan “, Oʻzbekiston Respublikasi Vazirlar Mahkamasi tomonidan lavozimiga tasdiqlanadi hamda maqomiga koʻra tegishli ravishda vazirning birinchi oʻrinbosari va vazir oʻrinbosariga tenglashtiriladi” soʻzlari chiqarib tashlansin; v) 1 va 2-ilovalari oʻz kuchini yoʻqotgan deb hisoblansin. 7. Oʻzbekiston Respublikasi Prezidentining 2017-yil 17-noyabrdagi “Hunarmand” uyushmasi faoliyatini yanada takomillashtirish chora-tadbirlari toʻgʻrisida”gi PQ-3393-son qarorining 4-bandi quyidagi mazmundagi oltinchi xatboshi bilan toʻldirilsin: “Belgilansinki, mazkur bandda nazarda tutilgan mablagʻlar Savdo-sanoat palatasining Tarmoqlarni qoʻllab-quvvatlash jamgʻarmasida jamlanadi va ushbu jamgʻarma orqali sarflanadi”. 8. Oʻzbekiston Respublikasi Prezidentining 2018-yil 29-iyundagi “Oʻzbekiston Respublikasining tashqi iqtisodiy faoliyatini yanada tartibga solish hamda bojxona-tarif jihatdan tartibga solish tizimini takomillashtirish chora-tadbirlari toʻgʻrisida”gi PQ-3818-son qaroriga 1-ilovaning rus tilidagi matnida: a) “7106” pozitsiyaning “Stavka poshlini (v % ot tamojennoy stoimosti tovara ili v dollarax SSHA za yed. izm.)” ustunidagi “5” raqami “5***” raqami bilan almashtirilsin; b) “7113” va “7114” pozitsiyalarning “Stavka poshlini (v % ot tamojennoy stoimosti tovara ili v dollarax SSHA za yed. izm.)” ustunidagi “20” raqami “20****” raqami bilan almashtirilsin; v) izoh qismi quyidagi mazmundagi xatboshilar bilan toʻldirilsin: 9. Oʻzbekiston Respublikasi Prezidentining 2021-yil 22-fevraldagi “Zargarlik sanoatini yanada rivojlantirish uchun qulay shart-sharoitlar yaratish chora-tadbirlari toʻgʻrisida”gi PQ-4998-son qarorida: a) 1-bandda: quyidagi mazmundagi beshinchi xatboshi bilan toʻldirilsin: “zargarlik markazlarida faoliyat yuritayotgan zargarlik buyumlarini ishlab chiqaruvchilar tomonidan kechiktirib toʻlash sharti bilan sotib olingan qimmatbaho metallar uchun toʻlovlar amalga oshirilganda, 90 kun ichida amalga oshirilgan toʻlovlar qismiga — foiz hisoblanmaydi, 91-kundan boshlab 180 kun (shu kuni ham) ichida amalga oshirilgan toʻlovlar qismiga — 90-kundan keyin kechiktirib toʻlash imkoniyatidan foydalanilgan kunlarga mos ravishda yillik 3 foiz miqdorida foiz hisoblanadi”; beshinchi — toʻqqizinchi xatboshilar tegishincha oltinchi — oʻninchi xatboshilar deb hisoblansin; yettinchi xatboshidagi “Investitsiyalar, sanoat va savdo vazirligi huzuridagi Eksportni ragʻbatlantirish agentligining” soʻzlari “Tadbirkorlikni rivojlantirish kompaniyasi” AJning” soʻzlari bilan almashtirilsin; b) 4-band oʻz kuchini yoʻqotgan deb hisoblansin. 10. Oʻzbekiston Respublikasi Prezidentining 2022-yil 12-oktabrdagi PQ-392-son qarori bilan tasdiqlangan 2025-yil 1-yanvarga qadar import bojxona boji nol stavkada qoʻllaniladigan xom ashyo va yarim tayyor mahsulotlar roʻyxati quyidagi mazmundagi 22-pozitsiya bilan toʻldirilsin: 11. Oʻzbekiston Respublikasi Prezidentining 2022-yil 23-dekabrdagi “Zargarlik buyumlarini ishlab chiqarish quvvatlarini kengaytirish va mahalliy zargarlarni har tomonlama qoʻllab-quvvatlash boʻyicha qoʻshimcha chora-tadbirlar toʻgʻrisida”gi PQ-452-son qarorida: a) 2-bandda: birinchi xatboshi quyidagi tahrirda bayon etilsin: “Iqtisodiyot va moliya vazirligi hamda “Oʻzbekzargarsanoati” uyushmasining 2026-yil 1-fevralga qadar “Navoiy kon-metallurgiya kombinati” AJ va “Olmaliq kon-metallurgiya kombinati” AJ tomonidan ishlab chiqarilgan qimmatbaho metallarni birja savdolari hamda toʻgʻridan-toʻgʻri shartnomalar orqali sotishda zargarlik sohasida 75 dan 125 tagacha ish oʻrinlarini yaratgan tadbirkorlik subyektlariga — London qimmatbaho metallar bozori uyushmasining ertalabki fiksing narxining 1 foizi miqdorida, 125 dan 200 tagacha ish oʻrinlarini yaratganlarga — 2 foizi miqdorida, 200 dan 300 tagacha ish oʻrinlarini yaratganlarga — 3 foizi miqdorida, 300 ta va undan ortiq ish oʻrinlarini yaratganlarga — 4 foizi miqdorida chegirma berish toʻgʻrisidagi taklifi maʼqullansin”; “a” kichik bandi ikkinchi xatboshisi chiqarib tashlansin; b) 4-band quyidagi tahrirda bayon etilsin: “4. 2024-yil 1-noyabrdan boshlab quyidagilarga: rezident va norezident jismoniy shaxslarga ogʻirligi 200 grammgacha boʻlgan kumushdan hamda 65 grammgacha boʻlgan oltin va boshqa qimmatbaho metallardan yasalgan tayyor zargarlik buyumlarini yoʻlovchi bojxona deklaratsiyasini toʻldirmasdan, ushbu miqdorlardan ortiq boʻlgan buyumlarini yoʻlovchi bojxona deklaratsiyasi asosida Oʻzbekiston Respublikasi bojxona hududidan tashqariga olib chiqishga; zargarlik buyumlarini ishlab chiqaruvchi yakka tartibdagi tadbirkorlarga tayyor zargarlik buyumlarini yoʻlovchi bojxona deklaratsiyasini toʻldirgan holda, maʼlumotlarni Tashqi savdo operatsiyalarining yagona elektron axborot tizimiga kiritmasdan Oʻzbekiston Respublikasi bojxona hududidan tashqariga tijorat maqsadlarida olib chiqishga ruxsat etilsin”. 12. Oʻzbekiston Respublikasi Prezidentining 2023-yil 29-dekabrdagi “2024 — 2026-yillarda qimmatbaho metallarni ishlab chiqarish va topshirish boʻyicha davlat buyurtmasi toʻgʻrisida”gi F-89-son farmoyishida: a) 1-ilova izoh qismining ikkinchi xatboshisi quyidagi tahrirda bayon etilsin: b) 2-ilova izoh qismining ikkinchi xatboshisi quyidagi tahrirda bayon etilsin: v) 3-ilova izoh qismining ikkinchi xatboshisi quyidagi tahrirda bayon etilsin: